# ΠΑΡΑΡΤΗΜΑ IV

**Υπεύθυνη δήλωση όσον αφορά τα κριτήρια αποκλεισμού και τα κριτήρια επιλεξιμότητας**

[Ο υπογεγραμμένος / Η υπογεγραμμένη] (*να συμπληρωθεί το ονοματεπώνυμο του υπογράφοντος το παρόν έντυπο*):

|  |  |
| --- | --- |
| (*μόνο για φυσικά πρόσωπα*) εξ ιδίου ονόματος | (*μόνο για νομικά πρόσωπα*) υπό την ιδιότητα του αντιπροσώπου του ακόλουθου νομικού προσώπου: |
| Αριθμός ταυτότητας ή διαβατηρίου:  (εφεξής «το πρόσωπο») | Πλήρης επίσημη επωνυμία:  Επίσημη νομική μορφή:  Αριθμός επίσημης καταχώρισης:  Πλήρης επίσημη διεύθυνση:  Αριθμός ΦΠΑ:  (εφεξής «το πρόσωπο») |

**I – Περιπτώσεις αποκλεισμού σχετικά με το πρόσωπο**

|  |  |  |
| --- | --- | --- |
| * δηλώνω ότι το ως άνω πρόσωπο δεν εμπίπτει σε καμία από τις κατωτέρω περιπτώσεις: | ΝΑΙ | ΟΧΙ |
| 1. (α) έχει πτωχεύσει, υπόκειται σε διαδικασία αφερεγγυότητας ή παύσης δραστηριοτήτων, τελεί υπό αναγκαστική διαχείριση από εκκαθαριστή ή από δικαστήριο, είναι σε συμβιβασμό με τους πιστωτές, έχουν ανασταλεί οι επιχειρηματικές του δραστηριότητες ή βρίσκεται σε ανάλογη κατάσταση λόγω ανάλογης διαδικασίας προβλεπόμενης σε εθνικές νομοθετικές ή κανονιστικές διατάξεις· |  |  |
| 1. (β) έχει κριθεί με οριστική δικαστική ή διοικητική απόφαση ότι το πρόσωπο έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης σύμφωνα με το δίκαιο της χώρας στην οποία είναι εγκατεστημένο, με αυτές της χώρας της αναθέτουσας αρχής ή της χώρας εκτέλεσης της σύμβασης· |  |  |
| 1. (γ) έχει κριθεί με οριστική δικαστική ή διοικητική απόφαση ότι το πρόσωπο έχει διαπράξει σοβαρό επαγγελματικό παράπτωμα κατά παράβαση των εφαρμοστέων νομοθετικών ή κανονιστικών διατάξεων ή προτύπων δεοντολογίας του επαγγελματικού κλάδου στον οποίο ανήκει ή έχει προβεί σε τυχόν επιζήμια συμπεριφορά που έχει αντίκτυπο στην επαγγελματική αξιοπιστία του όταν η συμπεριφορά αυτή υποδηλώνει πρόθεση διαπράξεως παραπτώματος ή βαρεία αμέλεια, και δη, μεταξύ άλλων, οποιαδήποτε από τα ακόλουθα: |  | |
| 1. εκ δόλου ή εξ αμελείας παροχή ψευδών στοιχείων στο πλαίσιο της υποχρέωσης υποβολής των πληροφοριών που απαιτούνται για την εξακρίβωση της απουσίας των λόγων αποκλεισμού ή την εκπλήρωση των κριτηρίων επιλογής ή στο πλαίσιο της εκτέλεσης σύμβασης· |  |  |
| 1. σύναψη συμφωνίας με άλλα πρόσωπα με σκοπό την στρέβλωση του ανταγωνισμού· |  |  |
| 1. παραβίαση δικαιωμάτων διανοητικής ιδιοκτησίας· |  |  |
| 1. απόπειρα επηρεασμού της διαδικασίας λήψεως αποφάσεων της αρχής που απονέμει το βραβείο κατά τη διάρκεια της διαδικασίας απονομής του βραβείου· |  |  |
| 1. απόπειρα να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία ανάθεσης· |  |  |
| 1. (δ) έχει κριθεί με οριστική δικαστική απόφαση ότι το εν λόγω πρόσωπο έχει διαπράξει οποιοδήποτε από τα ακόλουθα: |  | |
| 1. απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία θεσπίσθηκε με την πράξη του Συμβουλίου της 26ης Ιουλίου 1995· |  |  |
| 1. δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης, η οποία θεσπίσθηκε με την πράξη του Συμβουλίου της 26ης Μαΐου 1997 και στο άρθρο 2 παράγραφος 1 της απόφασης-πλαισίου αριθ. 2003/568/ΔΕΥ του Συμβουλίου, καθώς και δωροδοκία σύμφωνα με τις νομικές διατάξεις της χώρας στην οποία είναι εγκατεστημένη η αναθέτουσα αρχή, της χώρας στην οποία το πρόσωπο έχει την έδρα του ή της χώρας εκτέλεσης της σύμβασης· |  |  |
| 1. συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαισίου αριθ. 2008/841/ΔΕΥ του Συμβουλίου· |  |  |
| 1. νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζονται στο άρθρο 1 της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου· |  |  |
| 1. τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαισίου 2002/475/ΔΕΥ του Συμβουλίου, ή ηθική αυτουργία, συνέργεια ή απόπειρα διάπραξης των ανωτέρω εγκλημάτων, όπως ορίζονται στο άρθρο 4 αυτής· |  |  |
| 1. παιδική εργασία ή άλλες μορφές εμπορίας ανθρώπων, σύμφωνα με το άρθρο 2 της οδηγίας 2011/36/EΕ του Ευρωπαϊκού Κοινοβουλίου και του Συμβουλίου· |  |  |
| 1. (ε) διαπιστώθηκαν σοβαρές παραλείψεις του προσώπου όσον αφορά τη συμμόρφωσή του προς βασικές υποχρεώσεις κατά την εκτέλεση σύμβασης χρηματοδοτούμενης από τον προϋπολογισμό της Ένωσης, γεγονός που είχε ως αποτέλεσμα την πρόωρη καταγγελία της σύμβασης ή την εφαρμογή κατ’ αποκοπήν αποζημιώσεων ή άλλων συμβατικών κυρώσεων ή που διαπιστώθηκε κατόπιν λογιστικών ή άλλων ελέγχων ή ερευνών από διατάκτη, την Ευρωπαϊκή Υπηρεσία Καταπολέμησης της Απάτης (OLAF) ή το Ελεγκτικό Συνέδριο· |  |  |
| 1. (στ) έχει κριθεί με οριστική δικαστική ή διοικητική απόφαση ότι το πρόσωπο έχει διαπράξει παρατυπία κατά την έννοια του άρθρου 1 παράγραφος 2 του κανονισμού (ΕΚ, Ευρατόμ) αριθ. 2988/95 του Συμβουλίου· |  |  |
| 1. (ζ) για τις περιπτώσεις σοβαρού επαγγελματικού παραπτώματος, απάτης, δωροδοκίας, άλλων ποινικών αδικημάτων, σοβαρών παραλείψεων κατά την εκτέλεση της σύμβασης ή παρατυπίας, ο αιτών υπόκειται στα εξής: 2. (i) πραγματικά περιστατικά που διαπιστώνονται στο πλαίσιο λογιστικών ελέγχων ή ερευνών που διενεργούνται από το Ελεγκτικό Συνέδριο, την OLAF ή την υπηρεσία εσωτερικού ελέγχου ή στο πλαίσιο κάθε άλλης εξέτασης, λογιστικού ελέγχου ή επιθεώρησης που διενεργείται με ευθύνη διατάκτη θεσμικού οργάνου της ΕΕ, ευρωπαϊκής υπηρεσίας, οργανισμού ή φορέα της ΕΕ· 3. (ii) μη οριστικές διοικητικές αποφάσεις, οι οποίες μπορεί να περιλαμβάνουν πειθαρχικά μέτρα που έλαβε η αρμόδια εποπτική αρχή, η οποία είναι υπεύθυνη για την επαλήθευση της εφαρμογής των προτύπων επαγγελματικής δεοντολογίας· 4. (iii) αποφάσεις της ΕΚΤ, της ΕΤΕ, του Ευρωπαϊκού Ταμείου Επενδύσεων ή διεθνών οργανισμών· 5. (iv) αποφάσεις της Επιτροπής σχετικά με την παράβαση των κανόνων ανταγωνισμού της Ένωσης ή αποφάσεις αρμόδιας εθνικής αρχής σχετικά με την παράβαση των ενωσιακού ή εθνικού δικαίου ανταγωνισμού ή 6. (v) αποφάσεις αποκλεισμού από διατάκτη θεσμικού οργάνου της ΕΕ, ευρωπαϊκής υπηρεσίας, οργανισμού ή φορέα της ΕΕ. |  |  |

**II – Περιπτώσεις αποκλεισμού σχετικά με τα φυσικά πρόσωπα που έχουν εξουσία εκπροσώπησης, λήψης αποφάσεων ή ελέγχου του νομικού προσώπου**

***Δεν ισχύει για φυσικά πρόσωπα, τα κράτη μέλη και τις τοπικές αρχές***

|  |  |  |  |
| --- | --- | --- | --- |
| * δηλώνω ότι το φυσικό πρόσωπο που είναι μέλος του διοικητικού, διαχειριστικού ή εποπτικού οργάνου του ως άνω νομικού προσώπου ή που έχει εξουσίες εκπροσώπησης, λήψης αποφάσεων ή ελέγχου σε σχέση με το ως άνω νομικό πρόσωπο (συμπεριλαμβανομένων διευθυντών εταιρειών, μελών του διοικητικού συμβουλίου ή των εποπτικών φορέων, καθώς και φυσικών προσώπων που κατέχουν την πλειοψηφία των μετοχών) εμπίπτει σε μία από τις ακόλουθες περιπτώσεις: | ΝΑΙ | ΟΧΙ | Άνευ αντικειμένου |
| Περίπτωση (γ) ανωτέρω (σοβαρό επαγγελματικό παράπτωμα) |  |  |  |
| Περίπτωση (δ) ανωτέρω (απάτη, δωροδοκία ή άλλο ποινικό αδίκημα) |  |  |  |
| Περίπτωση (ε) ανωτέρω (σοβαρές παραλείψεις κατά την εκτέλεση σύμβασης) |  |  |  |
| Περίπτωση (στ) ανωτέρω (παρατυπία) |  |  |  |

**III – Περιπτώσεις αποκλεισμού που αφορούν φυσικά η νομικά πρόσωπα τα οποία αναλαμβάνουν απεριόριστη ευθύνη για τα χρέη του νομικού προσώπου**

|  |  |  |  |
| --- | --- | --- | --- |
| * δηλώνω ότι το φυσικό ή νομικό πρόσωπο το οποίο αναλαμβάνει απεριόριστη ευθύνη για τα χρέη του ως άνω νομικού προσώπου εμπίπτει σε μία από τις ακόλουθες περιπτώσεις: | ΝΑΙ | ΟΧΙ | Άνευ αντικειμένου |
| Περίπτωση (α) ανωτέρω (πτώχευση) |  |  |  |
| Περίπτωση (β) ανωτέρω (παράβαση όσον αφορά την καταβολή φόρων ή εισφορών κοινωνικής ασφάλισης) |  |  |  |

**IV – Λόγοι απόρριψης από τη διαδικασία του διαγωνισμού**

|  |  |  |
| --- | --- | --- |
| * δηλώνω ότι το ως άνω πρόσωπο: | ΝΑΙ | ΟΧΙ |
| 1. (η) έχει νοθεύσει τον ανταγωνισμό έχοντας προηγουμένως συμμετάσχει στην σύνταξη των εγγράφων της διαδικασίας ανάθεσης για την παρούσα διαδικασία υποβολής προσφορών. |  |  |

**V – Διορθωτικά μέτρα**

Εάν το πρόσωπο δηλώσει μία από τις περιπτώσεις αποκλεισμού που απαριθμούνται ανωτέρω, πρέπει να αναφέρει τα μέτρα που έχει λάβει προκειμένου να διορθώσει την περίπτωση αποκλεισμού, καταδεικνύοντας με τον τρόπο αυτό την αξιοπιστία του. Τα μέτρα αυτά μπορούν να περιλαμβάνουν, μεταξύ άλλων, μέτρα σε τεχνικό ή οργανωτικό επίπεδο, καθώς και σε επίπεδο προσωπικού, για την πρόληψη περαιτέρω επανάληψης, την αποκατάσταση της ζημίας ή την πληρωμή των προστίμων. Τα σχετικά αποδεικτικά έγγραφα που απεικονίζουν τα διορθωτικά μέτρα τα οποία έχουν ληφθεί πρέπει να επισυνάπτονται στο παράρτημα της παρούσας δήλωσης. Η διάταξη αυτή δεν ισχύει για τις περιπτώσεις που αναφέρονται στο σημείο (δ) της παρούσας δήλωσης.

**VI – Αποδεικτικά στοιχεία κατόπιν αιτήματος**

Κατόπιν σχετικού αιτήματος και εντός της προθεσμίας που ορίζεται από την αναθέτουσα αρχή, το πρόσωπο πρέπει να παρέχει πληροφορίες σχετικά με τα πρόσωπα που είναι μέλη του διοικητικού, διαχειριστικού ή εποπτικού οργάνου. Επίσης, πρέπει να παρέχει τα ακόλουθα αποδεικτικά στοιχεία όσον αφορά το ίδιο το πρόσωπο και όσον αφορά τα φυσικά ή νομικά πρόσωπα που αναλαμβάνουν απεριόριστη ευθύνη για τα χρέη του προσώπου:

* Για τις περιπτώσεις υπό (α), (γ), (δ) ή (στ), απαιτείται η προσκόμιση πρόσφατου αποσπάσματος ποινικού μητρώου ή, ελλείψει αυτού, ισοδύναμου εγγράφου που εκδόθηκε πρόσφατα από δικαστική ή διοικητική αρχή στη χώρα εγκατάστασης του προσώπου, από το οποίο να προκύπτει ότι ικανοποιούνται οι ως άνω απαιτήσεις.
* Για την περίπτωση που περιγράφεται στο σημείο (α ή (β)) ανωτέρω, απαιτείται η προσκόμιση πρόσφατων πιστοποιητικών εκδοθέντων από την αρμόδια αρχή του οικείου κράτους. Τα εν λόγω έγγραφα πρέπει να παρέχουν στοιχεία για όλους τους φόρους και τις εισφορές κοινωνικής ασφάλισης για τις οποίες ευθύνεται το πρόσωπο, συμπεριλαμβανομένων, για παράδειγμα, του ΦΠΑ, του φόρου εισοδήματος (μόνο για τα φυσικά πρόσωπα), του φόρου εταιριών (μόνο για τα νομικά πρόσωπα) και των εισφορών κοινωνικής ασφάλισης. Όταν οποιοδήποτε έγγραφο που περιγράφεται ανωτέρω δεν εκδίδεται στην οικεία χώρα, μπορεί να αντικατασταθεί με ένορκη δήλωση ενώπιον δικαστικής αρχής ή συμβολαιογράφου ή, ελλείψει αυτής, με επίσημη δήλωση ενώπιον διοικητικής αρχής ή αρμόδιου επαγγελματικού φορέα στη χώρα εγκατάστασής του.

Το πρόσωπο δεν υποχρεούται να προσκομίσει τα αποδεικτικά στοιχεία, εάν τα έχει ήδη προσκομίσει για άλλη διαδικασία ανάθεσης σύμβασης. Τα έγγραφα πρέπει να έχουν εκδοθεί όχι περισσότερο από ένα έτος πριν από την ημερομηνία που ζητήθηκαν από την αρχή ανάθεσης και να είναι ακόμη έγκυρα κατά την ημερομηνία αυτή.

Ο υπογράφων δηλώνει ότι το πρόσωπο έχει ήδη προσκομίσει τα αποδεικτικά στοιχεία για προηγούμενη διαδικασία ανάθεσης σύμβασης και επιβεβαιώνει ότι δεν έχει μεταβληθεί η κατάσταση του:

|  |  |
| --- | --- |
| **Έγγραφο** | **Πλήρη στοιχεία προηγούμενης διαδικασίας** |
| *Να προστεθούν όσες γραμμές χρειάζονται.* |  |

**VII – Κριτήρια επιλεξιμότητας**

|  |  |  |  |
| --- | --- | --- | --- |
| * δηλώνω ότι το ως άνω πρόσωπο συμμορφώνεται με τα κριτήρια επιλεξιμότητας που ισχύουν συγκεκριμένα γι’ αυτό, όπως προβλέπεται από τους κανόνες του διαγωνισμού: | ΝΑΙ | ΟΧΙ | Άνευ αντικειμένου |
| 1. διαθέτει τη νομική και κανονιστική ικανότητα να ασκεί την επαγγελματική δραστηριότητα που απαιτείται για την εκτέλεση της σύμβασης όπως προβλέπεται στο τμήμα 3.3.2 της συγγραφής υποχρεώσεων· |  |  |  |
| 1. πληροί τα ισχύοντα οικονομικά και χρηματοδοτικά κριτήρια που αναφέρονται στο τμήμα 3.3.3 της συγγραφής υποχρεώσεων· |  |  |  |
| 1. πληροί τα ισχύοντα τεχνικά και επαγγελματικά κριτήρια που αναφέρονται στο τμήμα 3.3.4 της συγγραφής υποχρεώσεων· |  |  |  |

|  |  |  |  |  |
| --- | --- | --- | --- | --- |
| * [σε περίπτωση που το προαναφερόμενο πρόσωπο είναι ο **μοναδικός υποβάλλων προσφορά** ή ο **επικεφαλής, σε περίπτωση υποβολής κοινής προσφοράς]** δηλώνω ότι: | ΝΑΙ | ΟΧΙ | Άνευ αντικειμένου | |
| 1. Ο υποβάλλων προσφορά —συμπεριλαμβανομένων όλων των μελών της ομάδας, σε περίπτωση υποβολής κοινής προσφοράς και των υπεργολάβων, κατά περίπτωση—, πληροί όλα τα κριτήρια επιλογής, ζήτημα που αποτελεί αντικείμενο ενοποιημένης αξιολόγησης, όπως προβλέπεται στη συγγραφή υποχρεώσεων. |  |  | |  |

**VII – Αποδεικτικά στοιχεία για την επιλογή**

Ο υπογράφων δηλώνει ότι το ως άνω πρόσωπο είναι σε θέση να παράσχει, κατόπιν αιτήματος και χωρίς καθυστέρηση, τα απαραίτητα δικαιολογητικά που αναφέρονται στα σχετικά τμήματα της συγγραφής υποχρεώσεων, και τα οποία δεν είναι διαθέσιμα σε ηλεκτρονική μορφή.

Το πρόσωπο δεν υποχρεούται να προσκομίσει τα αποδεικτικά στοιχεία, εάν τα έχει ήδη προσκομίσει για άλλη διαδικασία ανάθεσης σύμβασης. Τα έγγραφα πρέπει να έχουν εκδοθεί όχι περισσότερο από ένα έτος πριν από την ημερομηνία που ζητήθηκαν από την αρχή ανάθεσης και να είναι ακόμη έγκυρα κατά την ημερομηνία αυτή.

Ο υπογράφων δηλώνει ότι το πρόσωπο έχει ήδη προσκομίσει τα αποδεικτικά στοιχεία για προηγούμενη διαδικασία ανάθεσης σύμβασης και επιβεβαιώνει ότι δεν έχει μεταβληθεί η κατάσταση του:

|  |  |
| --- | --- |
| **Έγγραφο** | **Πλήρη στοιχεία προηγούμενης διαδικασίας** |
| *Να προστεθούν όσες γραμμές χρειάζονται.* |  |

***Το προαναφερόμενο πρόσωπο μπορεί να απορριφθεί από την παρούσα διαδικασία και να υποστεί διοικητικές κυρώσεις (αποκλεισμός ή χρηματική ποινή) εάν αποδειχθεί ψευδής οποιαδήποτε δήλωση ή πληροφορία παρασχέθηκε ως προϋπόθεση για τη συμμετοχή στην παρούσα διαδικασία.***

Ονοματεπώνυμο Ημερομηνία Υπογραφή